Aga kõik läks ladusalt. Arvata on, et sedalaadi teenistus oli nii mõnele kohalviibijale kui ka paljudele televaatajatele uutlaadi elamus. Muusikaline osa oli paigas (ainus väike küsimärk tundus olevat lõpulaul, mis oli kaasalaulmiseks liiga keerulise refrääniga), kantor Riho juhitud pikk litaania oli muljetavaldav ning isa Heigo jutluse põhipoint "Valik on sinu" ka asjakohane. Kahtlemata aga teistmoodi tunne ja mõttemall kui üldises (kergelt süüdimatus)  munadepühalises-lihavõttejäneselises atmosfääris kõikjal ümberkaudu - ehk pani mõne inimese elu üle järele mõtlema. Ja tänud kõigile, kes ürituse edukalt läbi viisid.